**ÅRSPLAN 2020–2021**

**Det medisinske fakultet**

**INNHOLDSFORTEGNELSE ÅRSPLAN 2020–2021 – Det medisinske fakultet**

* **Strategier og verdier**
* **Fremragende utdanning og læringsmiljø**
* Styrke studentenes integrering i fagmiljøet
* Et allsidig og integrert digitalt læringsmiljø
* **Grensesprengende forskning**
* Bedre uttelling i EUs rammeprogram og spesielt fokus på ERC
* Fremme god vitenskapelig praksis
* Arbeide for å heve kunnskap om og bevisstheten om forskningsetikk
* **Ta kunnskap i bruk**
* Mål og tiltak innen næringsrettet og sosial innovasjon, kommersialisering, entreprenørskap og formidling
* **En helhetlig personalpolitikk**
* Målrettede virkemidler for å redusere andelen midlertidighet innenfor stillingsgrupper med høy midlertidighet
* Enhetene skal styrke arbeidet mot trakassering i henhold til handlingsplanen for likestilling, kjønnsbalanse og mangfold
* Styrket opplæring og oppfølging av linjeledere på alle nivåer (MED-spesifikt)
* **MED sitt bidrag til Virksomhetsovergripende (UiO) tiltak**
* Campusutvikling og integrering i byen og samfunnet
* Administrativ digitalisering og forenkling
* **Tiltak som er spesifikke for MED**
* Det medisinske fakultet skal styrke det systematiske HMS-arbeidet
* Evaluering av fakultetets budsjettfordelingsmodell
* Gjennomgang av undervisningsregnskapet
* Organisasjonsutvikling Klinmed: Vurdere økt delegasjon til klinikkene
* Oppfølging av Grimstad-utvalgets rapport

**Vedlegg**

* MED sine sentrale måleindikatorer (KPIs)

**Årsplan 2020–2021 for Det medisinske fakultet**

**1 STRATEGIER OG VERDIER**

**Et åpent, handlekraftig og lærende fakultet**

Fakultetets ledelse og administrasjon skal være tydelige, åpne og inkluderende med en handlekraftig kultur, der alle tiltak skal være faktabaserte, forpliktende og etterprøvbare. Fakultetet skal tilstrebe et innovativt og lærende miljø, der organisasjon så vel som den enkelte medarbeider kontinuerlig utvikler seg.

**Utdanning, forskning og innovasjon**

Samvirke mellom utdanning, forskning og innovasjon skal være et bærende prinsipp i strategiske valg som fakultetet tar, da det her er en gjensidig avhengighet. Studiene og studiekvaliteten skal utvikles for å gjøre studentene kunnskapsrike, reflekterte og etisk bevisste, slik at de senere i livet skal kunne takle nasjonale og internasjonale krav til god yrkesutøvelse. Det ligger et stort potensiale for innovasjon hos studenter, forskere og andre ansatte. Vi vil fremme en tenkemåte blant våre studenter og ansatte som kan bidra til innovasjon i offentlige institusjoner, i helsevesenet, i globalt helsearbeid og som ledere, ansatte og gründere i næringslivet.

For å utvikle og ivareta høy kvalitet innen utdanning, forskning og innovasjon, vil vi arbeide for et styrket tverrfaglig samarbeid innad i fakultetet, med andre fakulteter ved UiO, næringsliv, Oslo kommune og frivillige organisasjoner samt å tilstrebe til enhver tid gode samarbeidsrelasjoner med våre universitetssykehus (OUS og Ahus) som per i dag er våre viktigste samarbeidspartnere.

**Internasjonalisering**

Internasjonalisering skal være tett integrert i all forskning og utdanning som skjer på fakultetet. Samarbeid mellom forskningsmiljøer skal i hovedsak drives av fagmiljøene. Institusjonelt samarbeid innen forskning og utdanning med sikte på kompetanseutvikling skal skje med et begrenset antall internasjonale partnere for å oppnå større tyngde i disse satsingene og slik bli mer synlige ved institusjoner vi samarbeider med. Denne satsingen styrkes av tildeling av såkornmidler til fakultetets forskningsgrupper, som vil utvikle et tett og langvarig samarbeid med forskningsgrupper ved våre institusjonelle partnere.

**Formidling og samfunnsoppdrag**

Fakultetet og våre forskere er forpliktet til å formidle den betydelige kunnskap som våre fagmiljøer besitter, og studentene skal oppfordres til å delta i samfunnsdebatten. Formidlingen skal rettes mot den brede offentlighet, helsetjenesten, brukere og pasienter, myndigheter, næringsliv og frivillige organisasjoner. Fakultet, studenter og fagmiljøer skal på en fri og uavhengig måte støtte opp under samfunnsgagnlig arbeid der man har særlige forutsetninger for å bidra.

Forskerne skal formidle internasjonalt og mot andre fagmiljøer. God kommunikasjon i de riktige kanalene gir større muligheter for finansiering og bygging av nettverk. Det fremmer også deres forskning overfor andre forskere. De skal få støtte i å kommunisere på en effektiv måte. Det utvikles en kommunikasjonsstrategi som bygger opp organisasjonens mål og ivaretar fakultetet og ansattes behov for omdømme og synlighet. Forskere og administrasjon støttes for å kommunisere på en effektiv måte i forskjellige kanaler og arenaer. Forbedring av engelsk versjon av nettstedet skal støtte internasjonalisering og engelskspråklige ansatte.

**Organisasjon, ledelse og rekruttering**

Styrking av lederskap på alle nivåer er en prioritert oppgave for at fakultetet skal nå sine mål. Rekruttering skal understøtte en kontinuerlig fornying og omstilling av fakultetet. Det skal gjennomføres grundige rekrutteringsprosesser for alle typer personell, og de som ansettes skal få god oppfølging for å bli trygge og gode arbeidstakere.

**Verdier og normer**

All aktivitet ved fakultetet skal tuftes på grunnleggende verdier og normer som akademisk frihet, dokumentert kunnskap, fri meningsbrytning, etterrettelighet, åpenhet, solidaritet, engasjement, sjenerøsitet og hjelpsomhet. Nærhetsprinsippet innebærer at vedtak fattes på lavest ansvarlige nivå i organisasjonen.

**Økonomi**

Fakultetet er inne i en omstillingsperiode med relativt lavere basisfinansiering. Dette innebærer en streng prioritering av fakultetets satsinger i årsplanperioden. Prioriterte satsinger i planperioden innebærer tiltak som vil kunne generere fremtidige inntekter som økning av eksterne inntekter og forbedring av studiekvalitet.

**2** **FREMRAGENDE UTDANNING OG LÆRINGSMILJØ**

**Mål 1: Det medisinske fakultet skal styrke studentenes integrering i fagmiljøet og gi god oppfølging underveis i studiet.**

**Tiltak:**

* Styrke klinisk ferdighetstrening i medisinutdanningen.
* Mer bruk av praksis og kontakt med viktige fremtidige arbeidsplasser i helseinstitusjoner og andre relaterte virksomheter.
* Styrke samarbeidet med Oslo kommune om utplassering/praksisplasser og tverrfaglighet i undervisningen gjennom en styrking av Sampraks-modellen.
* Vi må fortsette å forbedre og utvikle systematisk tilbakemelding til studentene.
* Forslag om oppretting av programlederforum, som inngår i forslaget til rekrutteringsstrategi. Forslaget går ut på oppretting av forum for programledere for alle masterstudiene, med visedekan som leder. Formålet er bl.a. samarbeid og gjensidig læring.

**Forventede resultater ved utgangen av 2021:**

* MED har et gjennomarbeidet og systematisk opplegg for tilbakemelding til studentene som er tilpasset programmenes og emnenes læringsutbytte.
* MED har økt andelen studenter som fortsetter etter første studieår.
* MED har økt andelen bachelor-, master- og ph.d.-studenter som gjennomfører på normert tid.

**Mål 2: Det medisinske fakultet skal tilby et allsidig og integrert digitalt læringsmiljø som bidrar til å aktivisere studentene og som er tilpasset programmenes og emnenes læringsutbytte.**

**Tiltak:**

* Pilotering av nyskapende effektiviseringstiltak i undervisningen.
* Utvikle evalueringsformer som avspeiler læringsmålene i de forskjellige studieprogrammer.
* Stimulere, understøtte og formidle informasjon om tiltak som bedrer gjennomstrømming og ha et særlig fokus på arbeid med masteroppgaven.
* Økt bruk av tema fra sektorer i Oslo kommune i masteroppgaver, prosjektoppgaver og studentforskning.
* Støtte til økt studentutveksling.
* Kompetanseutvikling for lærere for å ta i bruk nye undervisningsformer.
* Etablere elæringsprogram for å styrke master- og PhD-veilederkompetansen.
* Fortsette omstruktureringen av masterprogrammene ved Helsam med sikte på å gjøre elektive emner tilgjengelige for flere av programmene.

**Forventede resultater ved utgangen av 2021:**

* MED har tatt i bruk digitalt støttede lærings- og vurderingsformer som legger til rette for aktiv læring.
* Underviserne får god støtte til å utvikle egen pedagogisk praksis.
* MED har implementert UiOs system for merittering av undervisning.
* MED har et program for kompetansebygging blant master- og ph.d.-veiledere.

**Mål 3: Forbedret gjennomføring på profesjonsstudiet medisin og forberede mulig økt opptak.**

Det medisinske fakultet skal følge opp tiltakene i Utviklingsavtalen, herunder:

**Tiltak**:

* Øke opptak med 16 studenter mer per år (overbooking) slik at vi nå starter med 118 studenter på medisinstudiet.
* Innføre studentevaluering på alle forelesninger i modul 1 og 2.
* Systematisk oppfølging av studenter ved stryk til eksamen.

**Forventede resultater ved utgangen av 2021:**

* Fakultetet når sine måltall når endringen får effekt (overbookingen slår inn på kullene som blir ferdig fra og med 2023)

**3 GRENSESPRENGENDE FORSKNING**

**Mål 4: Fakultetet skal ha bedre uttelling i EUs rammeprogram.**

**Tiltak**:

* Tilby kurs, informasjon og oppfølgning i lederlinjen for å motivere potensielle søkere:
	+ Utnytte nasjonale finansieringsordninger for å få tilslag i EU.
	+ Bruke FRIPRO aktivt for å få fram ERC-kandidater.
	+ Motivere søkere gjennom suksesshistorier og økt kunnskap om søkeprosessen.
* Videreutvikle gode og koordinerte verktøy for søkere:
	+ Kompetent, tilgjengelig og koordinert støttetjeneste pre- og postgrant.
	+ Tilgang på eksterne konsulenter.
* Utnytte The Guild og våre partnere mot kommende utlysninger.

**Forventede resultater ved utgangen av 2021:**

* Fakultetet utnytter mulighetene i EUs rammeprogram bedre.
* Kvaliteten på støtteapparatet for prosjekter i driftsfasen er hevet.
* Rekruttering til Marie S. Curie Actions har økt.
* Fakultetet utnytter mulighetene for kvalitetsheving som ligger i store europeiske samarbeidsprosjekter og i ERC-ordningen.

**Mål 5: Fakultetet skal fremme god vitenskapelig praksis og arbeide for å heve bevisstheten rundt forskningsetiske problemstillinger.**

**Tiltak:**

* Fakultetet skal videreutvikle et tilpasset opplæringstilbud i forskningsetikk innen eget fagområde samt utarbeide en plan for opplæring og regelmessig oppdatering av studenter og ansatte i forskningsetikk.
* Fakultetet skal gjennomføre en internrevisjon av et utvalg prosjekter det er forskningsansvarlig institusjon for.

**Forventede resultater ved utgangen av 2021:**

* Etterlevelse av forskningsetiske retningslinjer og regelverk er bedret.

**4 TA KUNNSKAP I BRUK**

**Mål 6: Innsatsområdet «Ta kunnskap i bruk» skal utvikles, og fakultetet skal utarbeide mål og tiltak innen næringsrettet og sosial innovasjon, kommersialisering, entreprenørskap og formidling.**

Fakultetet har som mål å skape en tydelig innovasjons- og entreprenørskapskultur som preger fakultetets utdannings- og forskningsvirksomhet. Dette betyr at det tilrettelegges for innovasjonsaktiviteter både for medisin- og masterstudenter samt for forskere på alle nivåer. Økt kunnskap om og bevissthet rundt innovasjon vil forhåpentligvis skape nye former for innovasjon og føre til økt studentinnovasjon og -entreprenørskap.

**Tiltak:**

* Arbeide for en innovasjonskultur i hele organisasjonen der våre studenter og ansatte får tilbud om opplæring i innovasjon og entreprenørskap, og der målbare resultater følges opp systematisk.
* Styrke et strategisk samarbeid på innovasjonsfeltet med Livsvitenskapsenheten.
* Lage en oversikt over «økosystemet for innovasjon» slik at våre studenter, forskere og andre ansatte enkelt kan finne frem til hjelp og støtte med tanke på å ta sine idéer videre.
* Studenter stimuleres til aktivt å bruke plattformer som Insj og andre initiativer i regi av for eksempel Oslo Science City og Inven2.
* Bidra til konkrete tiltak med aktiv deltakelse i UiOs sentrale råd for innovasjon, som nå skal etableres

**Forventede resultater ved utgangen av 2020:**

* Kart over «innovasjonsøkosystemet» er kommunisert så studenter, forskere og andre ansatte vet hvor de kan søke støtte og samarbeid.
* Enheten har etablert tiltak for økt innovasjon og entreprenørskap blant studenter, stipendiater og postdoktorer.
* Fakultetet har implementert en robust kommunikasjons- og kanalstrategi for å synliggjøre innovasjon ved fakultetet.
* Et system for måling av innovasjon og entreprenørskap er etablert på fakultetet, og dette systemet brukes aktivt for å fokusere på utviklingen og økningen vi ønsker å oppnå (for eksempel DOFI, patentsøknader, start-ups).

**Forventede resultater ved utgangen av 2021:**

* Enheten har økt innovasjon og entreprenørskap blant studenter, stipendiater, forskere og andre ansatte, og kan vise til konkrete resultater.

**5 EN HELHETLIG PERSONALPOLITIKK**

**Mål 7: Fakultetets enheter skal ta i bruk målrettede virkemidler for å redusere midlertidigheten innenfor stillingsgrupper der denne er høy.**

Det medisinske fakultet skal følge opp tiltakene for å redusere midlertidighet i tråd med Utviklingsavtalen, herunder:

**Tiltak:**

* Årlig måling og analysering av midlertidighet.
* Omgjøre alle kontrakter som overskrider 3 år til faste stillinger.
* Utrede modeller for økonomisk buffer for prosjektansatte som er mellom to prosjektperioder.
* Utrede muligheten for et «staff mobilitetskontor» på tvers av fakultetet for teknisk-administrative stillinger.
* Informasjon til og opplæring av personalkonsulenter og linjeledere om midlertidighetsproblematikken.

**Forventede resultater ved utgangen av 2020:**

* Enheten har konkretisert tiltak for å redusere andelen midlertidig ansatte innenfor de stillingsgruppene hvor enheten har høy midlertidighet. Til grunn for arbeid med tiltak ligger UiO-overgripende tiltaksplan og ansvarsfordeling.
* Enheten har rutiner for å følge opp statsansatte-loven og det nye personalreglementet ved UiO.

**Forventede resultater ved utgangen av 2021:**

* Fakultetet og grunnenhetene jobber systematisk med reduksjon av midlertidighet.
* Fakultetet har redusert andelen midlertidig ansatte innenfor de stillingsgruppene hvor enheten har høy midlertidighet sammenliknet med andelen midlertidig ansatte ved utgangen av 2017.

**Mål 8: Enhetene skal styrke arbeidet mot trakassering i henhold til handlingsplanen for likestilling, kjønnsbalanse og mangfold.**

**Tiltak:**

* Fakultetet og grunnenhetene jobber systematisk med opplæring av linjeledere og gjennomfører risikovurdering for å forebygge trakassering.

**Forventede resultater ved utgangen av 2020:**

* Enhetene har gjort en risikovurdering av hvilke typer trakassering som kan forekomme, og dette vil danne utgangspunkt for de forebyggende tiltak som utarbeides lokalt.
* Alle ledere ved enheten har kompetanse innen oppfølging og forebygging av trakassering.

**Forventede resultater ved utgangen av 2021:**

* Fakultetet og enhetene jobber forebyggende mot trakassering og håndterer enkeltsaker på en god måte.

**Mål 9: Styrket opplæring og oppfølging av linjeledere på alle nivåer (MED-spesifikt)**

**Tiltak:**

* Det medisinske fakultet skal etablere et helhetlig opplegg for kompetanseheving av linjeledere, tilpasset deres fullmakter og funksjoner.
* Alle nye forskningsgruppeledere skal i løpet av en 4-årsperiode gjennomføre UiOs forskningslederprogram, og samtlige forskningsgruppeledere skal få tilbud om det samme.

 **Forventede resultater 2021:**

* Fakultetet har et opplegg for opplæring av linjeledere på alle nivåer.

**6 VIRKSOMHETSOVERGRIPENDE TILTAK**

For organisasjonen som helhet (UiO) er det definert sentrale virksomhetsovergripende tiltak. Gjennomføringen av tiltakene skal skje i samarbeid mellom alle nivåer på UiO**.** Det medisinske fakultet skal delta aktivt og stille ressurser til disposisjon for UiOs virksomhetsovergripende arbeid innen administrativ digitalisering og forenkling, veikart for forskningsinfrastruktur, en helhetlig miljø- og klimastrategi og European University Initiative. EUI handler primært om studentutveksling (studentene kan velge studieemner blant alle de samarbeidende universitetene). Selv om programmene er satt opp sentralt, er de helt avhengige av initiativ fra fakultetene for å lykkes

**Campusutvikling og integrering i byen og samfunnet**

**Tiltak:**

* Fakultetet skal sammen med UiO sentralt være en tydelig og konstruktiv samarbeidspartner med Helse Sør-Øst og Oslo universitetssykehus (OUS) i planleggingen av nytt OUS **(Klinmed)**.
* Arbeide for at UiO og OUS etablerer et samarbeid om effektiv drift av institusjonenes dyrestaller gjennom for eksempel arbeids-/funksjonsdeling **(IMB)**.
* Styrke samarbeid med Oslo kommune om utplassering i sykehjem for fakultetets studenter og tilsvarende om forskningssamarbeid **(Helsam)**.
* Arbeide for at samlokalisering av Helsam er en del av UiOs masterplan for eiendom og at samlokalisering av Helsam blir prioritert.

**Forventede resultater ved utgangen av 2020:**

* Fakultetet spiller en aktiv rolle for å realisere kunnskapshovedstaden Oslo, der kunnskap, næring og byutvikling sees i sammenheng.

**Administrativ digitalisering og forenkling**

MED skal bidra aktivt med ressurser i sentrale prosjekter, herunder spesielt BOTT. Vi skal bidra til å forenkle, forbedre, fornye og standardisere administrative arbeidsprosesser for å frigjøre ressurser til kjerneoppgavene. Arbeidet skal gjennomføres på en måte som bidrar til god forankring og forståelse blant de ansatte som er involvert i endringene. Målrettede kompetansetiltak vil bli vektlagt.

**Forventede resultater ved utgangen av 2020:**

* Motivere organisasjonen for omstilling og endring gjennom blant annet kompetansehevende tiltak. MED driver kontinuerlig forbedringsarbeid knyttet til administrative prosesser.
* Den digitale modenheten har økt, og medarbeidere tar i bruk nye løsninger på en effektiv og god måte.

**Helhetlig miljø- og klimastrategi**

MED ønsker aktivt å bidra til redusert antall person kilometer med fly ved å aktivt ta i bruk Skype til møter.

**7 TILTAK SOM ER SPESIFIKKE FOR DET MEDISINSKE FAKULTET OG GRUNNENHETENE**

**7.1 Det medisinske fakultet skal styrke det systematiske HMS-arbeidet**

**Tiltak:**

* Obligatoriske HMS-kurs for linjeledere skal tilpasses vår virksomhet.
* Praktisk metodikk for å gjennomføre risikovurdering i lab skal etableres.

**Forventede resultater ved utgangen av 2021:**

* Fakultetets linjeledere har god kompetanse på HMS i tråd med sitt ansvarsområde.
* Metodikk for gjennomføring av risikovurderinger på lab er etablert.

**7.2 Evaluering av fakultetets budsjettfordelingsmodell**

* Det nedsettes en arbeidsgruppe for evaluering av virkningene av gjeldende budsjettmodell (som ble innført i 2016). Evalueringsgruppen bør være bredt sammensatt med representanter fra hvert institutt og fakultetet. Evalueringen bør være ferdig innen medio april 2020, slik at eventuelle endringer kan bli implementert til budsjettåret 2021.

**7.3 Gjennomgang av undervisningsregnskapet**

* Undervisningsregnskapet: det nedlegges en stor manuell innsats i dag. Det jobbes med en modell hvor dette skal utføres mindre manuelt. Det må prioriteres inn tid og ressurser for å få det i mål, ta det i bruk og håndtere risikoen ved å ta det i bruk.

**7.4 Organisasjonsutvikling Klinmed**: Vurdere økt delegasjon til klinikkene.

**7.5 Oppfølging etter Grimstad-utvalgets rapport**

Grimstad-utvalget leverte sin rapport til KD i september. Den konkluderer med at det bør utdannes flere leger i Norge. Vi vil starte arbeide med å analysere hvordan vi kan se for oss å utdanne flere hos oss, fra nåværende nivå på 220 til opp mot 440.

**VEDLEGG - RESULTATMÅL**

Det medisinske fakultet har i mange år målt virksomheten på ulike indikatorer. De mest kjente og brukte indikatorene er de som påvirker de årlige bevilgningene. Disse er gjengitt i tabellen nedenfor.

**Vedlegg – tabell 1**



Fakultetet har i tillegg en rekke andre mer detaljerte måltall som også følges opp historisk på en detaljert måte. Disse er gjengitt i tabell 2.

Vi har valgt å ta med disse her i vedlegg for å vise brukerne av årsplanen at det er etablert systemer for å måle dette og at disse følges opp blant annet gjennom virksomhetsrapportering og styringsdialoger.

**Vedlegg – tabell 2**